**4. GAIA: EGUNGO GIZARTE-ZERBITZUEN OINARRIAK: GIZARTE ESKUBIDEAK**

**1. ONGIZATE- ESTATUAREN SORRERA**

XX. mendean kapitalisten eta langileriaren arteko harremanak leuntzen doaz, alderdi bakoitzak bestearen nolabaiteko aitortza onartu zuenean. II. Gerra mundialak harreman horiek estutzea ekarri zuen eta estatuak bitarteko papera hartu zuen. Era hartan, nolabaiteko tarteko bidea aurkitu zen kapitalismo basati eta sistema sozialistaren artean.

Mendebaldeko Europako sistemek argi ikusi zuten erdiko bide bat hautatzea beharrezkoa zela, sistema liberal- demokratikoa guztiz mantentzea ezinezkoa zelako. Gainera, Europako ekialdean sozialismoak indarra hartzen joan zen eta sistema kapitalistetan harekiko beldurra ere handitu zen. Hortaz, mendebaldean biztanleriaren ongizatea bermatu nahi izan zuten eta horrela, ongizate estatua eratuz joan zen.

**Ongizate estatuaren ezaugarriak:**

* Estatuak ekonomian esku hartuko du eta haren garrantzia oso handia izango da.
* Estatuak demokrazia izango du eredu bezala, hauteskunde bidez aukeratutako alderdien bidezko demokrazia ordezkatzailea.
* Estatuak gizarte ongizatea bilatuko du eta horretarako, maila sektorialean eta maila orokorrean gizarte politikak sortuko ditu.

Beraz, esan bezala, estatuak esku hartuko du gizarte arazoen aurrean eta horretarako, gizarte zerbitzuak baliatuko ditu. Azkeneko hauek eskubide modura ezaugarrituko dira eta ez karitate gisa.

Prozesu hau luzea izan zen eta **lau gertaera** azpimarratuko ditugu:

* **Frantziako Iraultza:** botere politikoa sekularizatzea, hau da, elizatik banatzea eta norbanakoaren eskubideak aldarrikatzea eskatu zuen. Hortaz, herritarren arazoekiko ardura handitu zen.
* **Ingalaterrako Pobreen Legeria:** XIX. mendean egin zen.
* Pobreziaren zergatiak eta ondorioak ulertzeko ahalegina.
* Jarduera deszentralizatu, autonomo eta pragmatikoa garatzea.
* Metodoak aldatu ziren baina kontrol soziala izan zen helburu nagusia.
* **Bismarcken Gizarte Legeria:** gaurko gizarte zerbitzuen oinarria.

Kapitalismo eta burgesen boterea bermatu zituen eta honen aurrean, langile mugimenduak indar handia hartu zuen eta zalantzan jarri zuten bai sistema eta baita estatua ere.

Langileen indarra kontrolatzeko, Bismarckek **lehenengo nahitaezko gizarte asegurua** jarri zuen martxan.

Indar sozialisten kontra egin zuen baina gizarte aseguruak bultzatu zituen langileen lan baldintzak hobetzeko. Lanarekin lotura zuten beste zenbait arau ezarri zituen, gehiegizko lanaldia, igandeko atsedena eta abar.

*Ongizate estatua gizarte segurantzaren aitzindari bezala ikus genezake.*

* **Eliza katolikoa:** gizartean bere eredu katolikoa zabaldu nahi zuen eta kapitalismoaren alde egin zuen langileen interesak osatzeko. Elizaren gizarte doktrina garatu zen.

Lau faktore horien ondorioz, ongizate estatua garatzen joan zen.

**2. ONGIZATE- ESTATUA POBREZIAREN AURREAN: GIZARTE- ONGIZATEA**

Aurreko ideologiarekin guztiz apurtzen da, hau da, pobrezia ez dator norberaren porrot pertsonalagatik. Onartzen da gizartean daudela zenbait faktore pobreziara eraman dezaketenak.

Ongizatea gizarte osoaren helburua da eta norbanakoaren eskubidea. Hortaz, elkartasuna oinarri duen gizarte batean, gutxieneko baldintza ekonomiko eta materialak bermatuta izan behar dituzte herritar guztiek.

Ongizate estatuaren helburua ongizate hori lortzea litzateke eta hauek lirateke ongizatearen ezaugarriak:

* Ez da gauza abstraktua, baizik eta, historian eta espazioan kokatua dagoen zerbait.
* Ongizatea zerbait objektiboa da.
* Dimentsio soziala eduki behar du eta ez bakarrik norbanakoaren arazoei zuzendu.

**3. GIZARTE ZERBITZU PUBLIKOEN OINARRIA**

Mendebaldeko Europan, XX. mendeko bigarren erdialdean jotzen da estatuaren esku hartze positiboaren alde lehenengo aldiz, ongizate estaturantz, alegia.

**Gizarte zerbitzuen sistema publikoa osatzeko arrazoia eta helburuak**

Estatuaren zeregina bihurtu zen gizarte ezberdintasunei aurre egitea eta pertsonen integrazioa bultzatzea eta horretarako, zenbait talde tekniko edo instituzio izendatu ziren. Horrela, gizarte- zerbitzuen sistema publikoa osatzen da (gizarte arazoei aurre egiteko sortutako tresna).

**Helburuak:**

* Pertsonaren garapen osoa eta librea berdintasuna bermatuz.
* Bazterketa eragiten zuten arrazoien prebentzioa eta behin bazterketa hori emanda, integrazioa sustatzea.
* Gizarte beharrizanak asetzea.

**4. ESPAINIAKO GIZARTE- ZERBITZUEN MARKO JURIDIKOA**

**Nazioarteko legediaren eragina**

Honen barruan ondoko legeak aipatzen dira:

* **Giza eskubideen Deklarazio Unibertsala: 1948:** 25. artikuluak esaten du pertsona orok duela bizimodu egokia izateko eskubidea, bai berari eta bai bere familiari ongizatea bermatuko diena. Gizarte zerbitzuak eta oinarrizko beharrizanak asetuta izateko eskubidea dutela.
* **Eskubide ekonomiko, sozial eta kulturalen Nazioarteko Hitzarmena: 1966:** aurrekoaren antzekoa baina garatuagoa.
* **Europako gutun soziala:** Europako herritarren eskubide sozialak zehazten dira.
* **Europako batasuneko legeria: 1992:** Europa mailako zuzenbidea estatuarenaren gainetik egongo da.

**Ongizate estatua Espainian: 1978ko konstituzioa**

Espainian emandako atzerapen industriala eta frankismoak ez zuten batere lagundu ongizate estatuaren garapenean, hortaz esan dezakegu benetan garapena 1978ko konstituzioarekin batera eman zela eta langile mugimenduak izugarrizko garrantzia izan zuela.

Konstituzioaren lehenengo artikuluan esaten da, Espainia demokratikoa, soziala eta zuzenbidezkoa izango dela. Hortaz, esku hartzailea izango zen eta ordura arte egondako eredu guztiak alde batera utzi. Ongizatea zabaltzeko, gizarte zerbitzuak onartu ziren nahiz eta izen horrekin ez. Gizarte zerbitzu eta babes sistema hauek aipatzen dira:

|  |
| --- |
| **GIZARTE ZERBITZUAK** |
| * Delitugileen bereizketa eta birgizarteratzea. * Familiaren eta haurren babesa. * Etorkinen eta itzulitakoen babesa. * Gazteen parte hartzea sustatzea. * Elbarriekiko politika publikoa. * Hirugarren adinekoen ongizatea. |
| **BABES SISTEMAK** |
| * hezkuntzazko eskubidea * Osasungintza * Gizarte segurantza * Etxebizitzarako politika |

Estatuak berdintasunaren izenean gizarte arazoetan eski hartuko zuen.

Konstituzioak hutsune bat duela esan genezake, ez baitu aipatzen noren ardura diren gizarte zerbitzuen eskumenak eta horregatik, autonomia bakoitzaren Gizarte Zerbitzuen Lege autonomikoetan eta udal arauetan garatzen da:

|  |  |  |
| --- | --- | --- |
| **ADMINISTRAZIO ZENTRALA (Estatua)**  Funtzio subsidiarioa (laguntza eman) | **AUTONOMIA ERKIDEGOAK** | **TOKI- ADMINISTRAZIOA** |
| Ondoko gaiak administrazio zentralaren eskumenak izango lirateke:   * Herritar guztien berdintasuna bermatzea. * Immigrazioa. * Asilo- eskubidea. * Espetxe instituzioak. * eta autonomia erkidegoek hartzen ez dituzten eskumenak ere jasotzen ditu. | * Administrazio zentralak ez esku hartzea autonomia erkidegoek dituzten eskumenetan. * AZk oraindik transferitu ez dituen GZak autonomia erkidegoei pasatzea. * Autonomia erkidegoek behar bezala betetzea eskumenak. | * Bitartekari lana dute GZetan, erabiltzailearengandik hurbilen daudelako. * 25.2k artikuluak eskumen horiek onartzen dizkie udalei: gizarte zerbitzuak eta birgizarteratzea gauzatzekoak. * 26.1.c artikuluak esaten du 20.000 biztanle baino gehiagoko udalek GZ eskatzeko beharra dutela. |

**5. ONGIZATE- ESTATUAREN KRISIA**

Ongizate-estatua aro historiko jakin batean garatu zen non, hazkunde ekonomikoa handia zen eta ez zegoen langabeziarik. Hortaz, etekinak langile eta enpresarien artean banatzen ziren eta nolabaiteko bake soziala zegoen.

Baina, aro hori gainditzen joan zen eta aipaturiko gizarte ezaugarri horiek desitxuratzen hasi ziren. Ondorioz, Ongizate-estatua krisian sartu zen. Gainera, aro berrian kontserbazionismoa hasi zen nagusitzen eta estatua kapitalaren interesen mende jartzen zuten teoria neoliberalak nagusitu ziren (sektore publikoa desegin eta enpresa handien interesetara zegoen estatua).

Krisi hau hiru arlotan kokatu zen:

1. **Oinarri teorikoan:** Estatua gehiegi inplikatu zen jendearen bizitza pribatuan. Honen aurrean, **Neomarxistek** esaten zuten estatuak kapitalismoa legitimatu zuela eta, langile eta enpresarien arteko diferentziak areagotu zirela. **Neoliberalek**, aldiz, estatuak desorekak sortu zituen merkatuan eta hortaz, haren esku hartzea murriztea beharrezkoa zen.
2. **Kudeaketan:** Enplegu eskaintza jaitsi zen eta langabeziak gora egin zuen. Ondorioz, diru gutxiago zegoen gizarte politiketan gastatzeko baina diru gehiago gastatu behar zen diru laguntzetan, langabezian eta abar. Horrek guztiak krisi fiskala sortu zuen.

1. **Errealitate berrien arloan:** Gure gizarteetan aldaketa asko eman dira, bizi itxaropenaren arloan, etorkinen arloan... eta ongizate estatua ez da egokitu erronka berri horietara.

Erronka berri horien aurrean, estatuaren eski hartzea murriztuz joan da eta gaur egun, ez da ongizatea kudeatzeko eragile bakarra.

Beraz, oro har, bi kontraesan ageri dira hemen, ongizate estatua mugatu da gizarte beharrizanak inoiz baiño gehiago direnean eta gizarteak kontsumoa handitu du baina ukatu egiten dio sarbidea biztanleriaren zati handi bati.